**Отворен конкурс за пријаву за програм EUROWEB +**

**Стипендије програма Еразмус Мундус акција 2 – мрежа размене**

EUROWEB + је Еразмус Мундус акција 2 програм који је намењен размени студената и запослених на високошколским установама из ЕУ земаља и земаља Западног Балкана. Размена студената и запослених је покривена одговарајућим стипендијама и цео програм финансира Европска комисија.

Програм окупља девет универзитета из ЕУ земаља и девет универзитета са Западног Балкана (партнери на пројекту), који између себе могу размењивати студенте на свим нивоима студија, као и запослене, и то административни и академски кадар.

Програм покрива следеће **студијске области**: математика, информатика, компјутерске науке, софтверско инжењерство, електротехника.

**Универзитет у Крагујевцу није партнерска институција у овој мрежи размене, али свакако може учествовати у истој кроз циљну групу 2** ([**Target Group 2**](http://www.mrtc.mdh.se/eurowebplus/index.php?choice=application&choice1=targetgroups)).

**У оквиру овог позива за циљну групу 2 доступне су стипендије за мастер студије**: за целе мастер студије или размену на нивоу мастер студија, у трајању до 24 месеца (највише).

Студенти и дипломци Универзитета у Крагујевцу у оквиру овог програма могу алицирати за боравак на неком од ЕУ партнерских универзитета:

* Mälardalen University, Sweden (координатор програма*)*
* Sofia University St. Kliment Ohridski, Bulgaria
* Josip Juraj Strossmayer University of Osijek, Croatia
* Vrije Universiteit Amsterdam, The Netherlands
* Universita degli Studi dell'Aquila, Italy
* Åbo Akademi University, Finland
* Universität Paderborn, Germany
* Politehnica University Bucharest, Romania
* Universitat de les Illes Balears, Spain

Академску понуду ЕУ партнерских универзитета и контакт особе задужене за EUROWEB пројекат видети [овде](http://www.mrtc.mdh.se/eurowebplus/index.php?choice=partners).

**Рок за пријаву: 15. фебруар 2015. године**

Пријава се врши електронским путем на адреси:

<http://www.mrtc.mdh.se/eurowebplus/application/applicant/>

Упутство за пријаву можете видети [овде](http://www.mrtc.mdh.se/euroweb/download/MobileMe-ManualForApplicants.pdf).

Документа за пријаву:

* Копија пасоша или личне карте
* CV
* Официјелни превод транскрипта оцена или дипломе са високошколске институције
* Писма препоруке
* Језички сертификати (ако су захтевани од стране ЕУ партнерске институције)

Додатне информације можете наћи на [званичном сајту програма](http://www.mrtc.mdh.se/eurowebplus/index.php).